《病中答张元杰宗师惠药》
元代·乃贤

卧病临高馆，丹芝幸见分。铜瓶朝挹水，石鼎夜生云。

坐久镫华落，秋清木叶闻。明朝得强健，长礼紫虚君。

作者简介：南阳人，字易之，葛逻禄氏。不喜禄仕，能文，长于歌诗。时浙人韩与玉能书，王子充善古文，人目为江南三绝。顺帝至正间，以荐为翰林编修。有《金台集》、《海云清啸集》。